মোহাম্মদ নওয়াজ
মোহাম্মদ নওয়াজ (উর্দু: محمد نواز‎‎; জন্ম: ২১ মার্চ, ১৯৯৪) রাওয়ালপিন্ডিতে জন্মগ্রহণকারী বিশিষ্ট পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিং করেন। ঘরোয়া প্রথম-শ্রেণীর ক্রিকেটে ন্যাশনাল ব্যাংক অব পাকিস্তান এবং কোয়েটা গ্ল্যাডিয়েটর্সের প্রতিনিধিত্ব করছেন তিনি। এছাড়া, পাকিস্তানের অনূর্ধ্ব-১৫, ১৯ ও ২৩ দলসহ রাওয়ালপিন্ডি, রাওয়ালপিন্ডি রামসের পক্ষে খেলেছেন।